b'\n_START_ARTICLE_\nSarah Kirsch\n_START_SECTION_\n\xc5\xbdivljenje\n_START_PARAGRAPH_\nSarah Kirsch je svoje otro\xc5\xa1tvo in mladost v letih 1937/38 pre\xc5\xbeivela v Halberstadtu v Nem\xc4\x8diji. Njen o\xc4\x8de je delal kot tehnik pri telekomunikacijski centrali. Njen mo\xc4\x8dan interes za naravo se je med drugim kazal tudi v tem, ko se je po opravljeni maturi vpisala na gozdarsko \xc5\xa1olo, a je to kmalu opustila. Med letoma 1954 do 1958 je \xc5\xa1tudirala biologijo v Halleju (Saale) v Nem\xc4\x8diji, in pridobila naziv diplomirana biologinja. Leta 1958 je spoznala lirika Rainerja Kirscha, s katerim je bila med letoma 1960 in 1968 tudi poro\xc4\x8dena._NEWLINE_Od leta 1960 naprej je v antologijah in \xc4\x8dasopisih objavljala lirske tekste pod psevdonimom Sarah, ki si ga je izbrala zaradi protesta proti holokavstu v Tretjem rajhu. Med letoma 1963 do 1965 je skupaj s svojim mo\xc5\xbeem \xc5\xa1tudirala na In\xc5\xa1titutu za literaturo Johannes R Becher v Leipzigu._NEWLINE_Od leta 1965 sta skupaj z mo\xc5\xbeem v Halleju (Saale) \xc5\xbeivela kot svobodna pisatelja, hkrati pa je bila Sarah Kirsch \xc4\x8dlanica Zdru\xc5\xbeenja pisateljev Nem\xc4\x8dije. Leta 1965 je skupaj z mo\xc5\xbeem objavila pesni\xc5\xa1ko zbirko\xc2\xa0\xc2\xbbPogovor z dinozavrom\xc2\xab\xc2\xa0(\xc2\xbbGespr\xc3\xa4ch mit dem Saurier\xc2\xab), za katero jima je Svobodna mladina Nem\xc4\x8dije (FDJ) podelila umetni\xc5\xa1ko nagrado\xc2\xa0\xc2\xbbErich-Weinert-Medaille\xc2\xab. Dve leti kasneje, leta 1967, je objavila svojo prvo samostojno pesni\xc5\xa1ko zbirko z naslovom\xc2\xa0\xc2\xbbBivanje na de\xc5\xbeeli\xc2\xab\xc2\xa0(\xc2\xbbLandaufenthalt\xc2\xab)._NEWLINE_Leta 1968 se je po lo\xc4\x8ditvi preselila v Vzhodni Berlin, kjer je leta 1969 rodila sina Moritza (njegov o\xc4\x8de je Karl Mickel). Tam je bila aktivna kot novinarka, sodelavka na radiu in prevajalka. Leta 1973 je objavila pesni\xc5\xa1ko zbirko\xc2\xa0\xc2\xbb\xc4\x8carobne besede\xc2\xab\xc2\xa0(\xc2\xbbZauberspr\xc3\xbcche\xc2\xab), kot tudi zbirko proze\xc2\xa0\xc2\xbbPanterica\xc2\xab\xc2\xa0(\xc2\xbbDie Pantherfrau\xc2\xab) in\xc2\xa0\xc2\xbbOgromni, kot gora visoki morski valovi\xc2\xab\xc2\xa0(\xc2\xbbDie ungeheuren bergehohen Wellen auf See\xc2\xab). V istem letu je postala \xc4\x8dlanica upravnega odbora Zdru\xc5\xbeenja pisateljev Nem\xc4\x8dije._NEWLINE_Leto kasneje je v Vzhodni Nem\xc4\x8diji iz\xc5\xa1la zbirka izbranih pesmi\xc2\xa0\xc2\xbbNenavadno poletje\xc2\xab\xc2\xa0(\xc2\xbbEs war dieser merkw\xc3\xbcrdige Sommer\xc2\xab). Bila je prva, ki je protestirala proti odvzemu dr\xc5\xbeavljanstva Wolfu Biermannu, zaradi tega pa so jo leta 1976 izklju\xc4\x8dili iz Enotne socialisti\xc4\x8dne stranke Nem\xc4\x8dije in iz nem\xc5\xa1ke zveze pisateljev. V istem letu se je s sinom preselila v zahodni Berlin._NEWLINE_Leta 1978 je bila \xc4\x8dlanica internacionalne zdru\xc5\xbebe pisateljev Zvezne Republike Nem\xc4\x8dije in \xc5\xa1tipendistka Ville Massimo v Rimu. Skupaj z G\xc3\xbcnterjem Grassom, Thomasom Braschom in Petrom Schneiderjem je leta 1980 kanclerju Helmutu Schmidtu napisala javno pismo, v katerem je pozvala h kriti\xc4\x8dni usmerjenosti ameri\xc5\xa1ke zunanje politike. Leta 1992 je Akademiji umetnosti v Berlinu poslala prito\xc5\xbebo in sicer z razlogom, ker so nekdanjim sodelavcem v dr\xc5\xbeavni varnosti nudili zavetje. V letu 1996 je na Univerzi Kassel prevzela profesuro in bila gostujo\xc4\x8da docentka na Univerzi Johanna Wolfganga Goetheja v Frankfurtu. Po selitvi iz zahodnega Berlina je od leta 1981 pa do meseca maja leta 1983 sprva \xc5\xbeivela skupaj s sinom Moritzom v Bothelu v Nem\xc4\x8diji. Tam je leta 1984 izdala pesni\xc5\xa1ko zbirko\xc2\xa0\xc2\xbbMa\xc4\x8dje \xc5\xbeivljenje\xc2\xab\xc2\xa0(\xc2\xbbKatzenleben\xc2\xab)._NEWLINE_Od leta 1983 naprej je \xc5\xbeivela v Tielenhemmu v Nem\xc4\x8diji. Leta 2006 ji je predsednik de\xc5\xbeelne vlade Schleswig-Holstein podelil \xc4\x8dastni naslov profesorice. Vse od leta 1992 je bila Sarah Kirsch \xc4\x8dlanica Svobodne akademije umetnosti v Hamburgu.\n_START_SECTION_\nPesni\xc5\xa1ka mesta\n_START_PARAGRAPH_\nLimlingerode, danes del Hohensteina v Nem\xc4\x8diji, je njen doma\xc4\x8di kraj, kjer je bilo ustanovljeno dru\xc5\xa1tvo\xc2\xa0\xc2\xbbPesni\xc5\xa1ka mesta Sarah Kirsch\xc2\xab\xc2\xa0(\xc2\xbbDichterst\xc3\xa4tte Sarah Kirsch e.V.\xc2\xab). Dru\xc5\xa1tvo, ki je bilo prej \xc5\xbeupni\xc5\xa1\xc4\x8de, je od leta 2000 naprej velja za njeno rojstno hi\xc5\xa1o. S pomo\xc4\x8djo finan\xc4\x8dnih sredstev de\xc5\xbeele Th\xc3\xbcringen, nem\xc5\xa1kega sklada za spomeni\xc5\xa1ko varstvo Bonn in dru\xc5\xa1tva za za\xc5\xa1\xc4\x8dito spomeni\xc5\xa1kih varstev so to stavbo obnovili in jo poimenovali\xc2\xa0\xc2\xbbPesni\xc5\xa1ka mesta\xc2\xab\xc2\xa0(\xc2\xbbDichterst\xc3\xa4tte\xc2\xab). Sarah Kirsch je bila od leta 1997 naprej ve\xc4\x8dkrat prisotna na tamkaj\xc5\xa1njih literarnih ve\xc4\x8derih.\n_START_SECTION_\nLiterarna recepcija\n_START_PARAGRAPH_\nChrista Wolf v\xc2\xa0\xc2\xbbIgri poletja\xc2\xab\xc2\xa0(\xc2\xbbSommerst\xc3\xbcck\xc2\xab) pripoveduje, kako je Sarah Kirsch v kroniki\xc2\xa0\xc2\xbbKosmatinka\xc2\xab\xc2\xa0(\xc2\xbbAllerlei-Rauh\xc2\xab) v sedemdesetih letih skupaj s prijatelji med poletnim dopustom v Mecklenburgu prenavljala kme\xc4\x8dke hi\xc5\xa1e. Kljub izmi\xc5\xa1ljenim likom v\xc2\xa0\xc2\xbbIgri poletja\xc2\xab\xc2\xa0(\xc2\xbbSommerst\xc3\xbcck\xc2\xab) je npr. Bella, kot pravi Christa Wolf, dobro prepoznana kot Sarah Kirsch (v literarni priredbi gre takole): S svojim majhnim sinom Jonasom Bela \xc5\xbeivi pri prijateljici in goji sovra\xc5\xa1tvo do nezvestega zaro\xc4\x8denca, ki jo odvra\xc4\x8da od pisanja in ji \xc5\xbee tedne ni pisal iz Francije, medtem ko so se njena pisma, naslovljena nanj, raztrgana izgubila v vetru. V nekem pogovoru izra\xc5\xbea svoje slutnje o odhodu (nekega dne bom pohitela tja). V tem kontekstu je ob\xc4\x8dutno, za razliko od opazovanja in samoopazovanja v 1. osebi pripovedovalca, \xc4\x8das preloma in samonapovedovanja, pri napetosti dopustni\xc5\xa1ke atmosfere: leta 1976 sta bili obe pisateljici izklju\xc4\x8deni iz dru\xc5\xa1tva, zaradi javnega pisma, katerega je Sarah poslala glede odvzema dr\xc5\xbeavljanstva Wolfa Biermannsa. Wolf Biermanns je na to pismo odreagiral druga\xc4\x8de kot Sarah Kirsch in to samokriti\xc4\x8dno reflektiral v\xc2\xa0\xc2\xbbIgri poletja\xc2\xab\xc2\xa0(\xc2\xbbSommerst\xc3\xbcck\xc2\xab): \xe2\x80\x9eNekaj se bo spremenilo, danes vsi pravimo, vedeli smo, da tako ne more ostati. [...] Krik, kateri je obti\xc4\x8dal v grlu, ni izumrl. Nismo od\xc5\xa1li iz svoje ko\xc5\xbee.\xc2\xa0\xc2\xbbIgri poletja\xc2\xab\xc2\xa0(\xc2\xbbSommerst\xc3\xbcck\xc2\xab) se pri\xc4\x8dne z dvema njenima citatoma: Kot prvi stavek slu\xc5\xbei napis pesmi\xc2\xa0\xc2\xbbNenavadno poletje\xc2\xab\xc2\xa0(\xc2\xbbEs war dieser merkw\xc3\xbcrdige Sommer\xc2\xab). Druga pesem, katere motiv je v poteku dogajanja, kjer ptica ujeda kro\xc5\xbeno leti \xc4\x8dez skupino prijateljev, je naravnana k pripovedi. Kot ptica ujeda po sladkem nebu jaz nikoli ne kro\xc5\xbeim nad ljudmi in drevesi [...] in nato poletim skozi poletje.'